Auto electrico

L' auto electrico ye un auto que se mueve propulsau solament con un motor electrico y que fa servir enerchía electrica almagazenada en pilas de combustible u baterías. Os autos que pueden funcionar tanto con motor electrico como de combustión se consideran autos hibridos.

A l'encomienzo d'o desarrollo de l'auto arredol de 1900 y en o decenio siguient, os vehiclos electricos chugoron un paper important en o trafico d'a ciudat. Manimenos, estioron desplazaus per os abances en a construcción de vehiclos con motor de combustión interna y lo ret d'estacions de servicio. Recientement, en o decenio de 1990, tornó a augmentar a producción de vehiclos electricos. As baterías a pur de litio han estau alimentando vehiclos electricos dende prencipios d'o decenio de 2000.

En zaguerías de 2020, o numero mundial d'autos electricos yera de 10,91 millons. Isto corresponde a un augmento de cuasi ueito vegadas en cinco anyadas y un creiximiento promeyo de 50,8 % per anyada.



Os autos electricos tienen cuantos beneficios en reemplazar os autos de motor de combustible interno, incluyida una reducción significativa d'a contaminación de l'aire local, ya que no emiten contaminants d'escape como componius organicos volatils, hidrocarburos, monoxido de carbonio, ozón, plumo y cuantos oxidos de nitrochén. Igual que os vehiclos de motor de combustible interno, os autos electricos emiten particlas d'o desgaste d'os pneumaticos y os frenos que pueden danyar a salut, Baensch-Baltruschat, Beate; Kocher, Birgit; Stock, Friederike; Reifferscheid, Georg (setiembre de 2020). "Tyre and road wear particles (TRWP) - A review of generation, properties, emissions, human health risk, ecotoxicity, and fate in the environment". Science of the Total Environment. 733 encara que lo frenado rechenerativo en os autos electricos significa menos polvo de freno.

Seguntes o proceso de producción y a fuent d'electricidat pa cargar o vehíclo, as emisions pueden transferir-se parcialment d'as ciudaz a las plantas que cheneran electricidat y producen l'auto, asinas como a lo transporte de materials. Sperling, Daniel; Gordon, Deborah (2009). Two billion cars: driving toward sustainability. Oxford University Press. pp. 22–26. ISBN 978-0-19-537664-7. A cantidat de dioxido de carbonio emitiu depende d'as emisions d'a fuent d'electricidat y d'a eficiencia d'o vehíclo.

Beluns activistas y periodistas han expresau la suya preocupación per a manca percibida de l'impacto d'os autos electricos pa resolver a crisi d'o cambio climatico en comparanza con atros metodos menos populars. Istas preocupacions s'han centrau en gran medida arredol d'a existencia de formas de transporte menos intensivas en carbonio y mas eficients, como a mobilidat activa, o transporte publico y los scooters electricos. Cycling is ten times more important than electric cars for reaching net-zero cities en theconversation.com

 Referencias 

*